***Spiceworld - The Movie*** (originaltittel: *Spice World*) er en britisk komedie og musikkfilm fra 1997 regissert av Bob Spiers. Filmen handler om popgruppa Spice Girls og deres opplevelser i London. De kjører rundt i en klassisk to etasjes London-buss, malt om til det engelske flagget. I løpet av fem dager har de putekrig, blir intervjuet av sjuskete reportere, møter romvesener, overnatter i et spøkelsesgods og jages av paparazzier. Det hele kulminerer med en konsert i Royal Albert Hall. Handlinga har en halvdokumentarisk stil og er krydret med de fleste av gruppas hits. Den er inspirert av The Beatles-filmen *A Hard Day's Night* fra 1964. Ved siden av medlemmene i gruppa medvirker flere britiske og amerikanske celebriteter i filmen. Blant dem Roger Moore, Meat Loaf og George Wendt. 

Filmen hadde premiere like etter at albumet *Spiceworld* ble lansert. På nyåret startet de Spiceworld Tour, som var en omfattende turné som strakk seg fra februar til september.

Filmen ble dårlig mottatt av kritikerne, men ble en moderat publikumssuksess.

Om filmen
---------

Spice Girls. Her fra gjenforeningsturneen i 2008.
*Spiceworld* ble i all hovedsak innspilt i London. Opptakene ble gjort i løpet av 43 dager sommeren 1997.

### Anmelderne

Filmen fikk jevn over dårlige kritiker, noe som gjenspeiles i at den kun har fått 34 % på Rotten Tomatoes og 32 % på Metacritic. Den amerikanske filmanmelderen Roger Ebert gav den en halv stjerner (av fire) og totalslaktet den. Han førte den senere opp på sin liste over hans mest hatede filmer. Til tross for at de fleste kritikerne var negative var det også noen som gav den god omtale. Den ble meget godt mottatt av San Francisco Chronicle som skrev: «Girls just wanna, they really, really wanna have fun. And they do in "Spice World," a joyous, hilarious send-up of rock star pretensions and an enchanting celebration of "girl power" in pop culture». Også kritikerne i San Francisco Examiner, Variety, og The New York Times var mest positiv i sin omtale. Hardest medfart fikk den av kritikerne i Washington Post, The New Yorker, Dallas Observer og Chicago Sun-Times.

Den fikk noe bedre mottakelse i Norge enn utlandet. Blant annet så gav VGs anmelder den terningkast fire og skrev følgende: «Spice World er renhekla stjernedyrkelse av Posh, Sporty, Scary, Ginger Baby - alle med Spice til etternavn. Det er proft, energisk og underholdende!». Dagbladets anmelder gav den terningkast tre og skrev blant annet at: «Ablegøyene er strengt tatt ingenting seere over 14 ler seg i hjel av. Men selvironien legger et forsonende skjær over prosjektet. Spice Girls er ikke selvhøytidelige. I alle fall ikke på film».

### Økonomi og popularitet

Filmen ble en moderat publikumssuksess. Den innbrakte $77 millioner på verdensbasis, hvorav $29 millioner i USA og $18 millioner i Storbritannia. Produksjonskostnadene var på $25 millioner.

I tillegg til dette innbrakte den drøyt $20 millioner på video i løpet av 1998.

Budsjettet var på $25 millioner.

### Priser

Bandmedlemmene ble tildelt en Razzie Awards i klassen «verste kvinnelige hovedrolle». Filmen ble nominert i ytterligere seks kategorier, og i 2005 ble den nominert i klassen «verste musikal i løpet av de 25 år som Razzie Awards har eksistert».

Rollebesetning
--------------

|  |  |
| --- | --- |
| * Melanie Brown - Melanie B
* Emma Bunton - Emma
* Melanie Chisholm - Melanie C
* Geri Halliwell - Geri
* Victoria Beckham - Victoria
* Richard E. Grant - Clifford
* Claire Rushbrook - Deborah
* Alan Cumming - Piers Cuthbertson-Smyth
* Roger Moore - Chief
* Naoko Mori - Nicola
* Barry Humphries - Kevin McMaxford
* Richard O'Brien - Damien
* George Wendt - Martin Barnfield
* Mark McKinney - Graydon
* Meat Loaf - Dennis
 | Cameo-roller* Elvis Costello
* Elton John
* Bob Geldof
* Bob Hoskins
* Jennifer Saunders
* Hugh Laurie
* Stephen Fry
 |

Referanser
----------

1. 1 2 3 4  IMDb business/filming dates
2. 1 2 3 4  Entertainment Weekly. Benjamin Svetkey. *Pag. 2* Cover Story: Tour Divorce? Arkivert 12. oktober 2013 hos Wayback Machine.. 17 July 1998.
3. 1 2  Dagbladet - Krydder for fansen (6.2.1998)
4. ↑  Loftus, Valerie (17. oktober 2017). «11 reasons why Spice World is an \*extremely\* important film». *The Daily Edge* **(engelsk)**. Besøkt 18. mai 2019.
5. ↑  Allmovie - Spice World
6. ↑  «Spice World (1998)». *Rotten Tomatoes* **(engelsk)**. Besøkt 5. oktober 2021.
7. ↑  Metacritic
8. ↑  Ebert, Roger - Spice World
9. ↑  Ebert, Roger. «Ebert's Most Hated | Roger Ebert's Journal | Roger Ebert». *www.rogerebert.com* **(engelsk)**. Besøkt 18. mai 2019.
10. ↑  San Francisco Chronicles - Spicy Does It / Spice Girls dedicate themselves to the pursuit of fun in new movie (23.1.1998)
11. ↑  Metacritic - Critic reviews og Spice Wold
12. ↑  Dagbladet - Film nummer to er underveis (6.2.1998)
13. ↑  VG Jon Selås - Spicy så det holder (6.2.1998) Arkivert 31. desember 2013 hos Wayback Machine.
14. ↑  BoxOffice Mojo
15. ↑  IMDb awards

Eksterne lenker
---------------

* (en) *Spiceworld - The Movie* på Internet Movie Database Rediger på Wikidata

* (no) *Spiceworld - The Movie* hos Filmfront Rediger på Wikidata

* (sv) *Spiceworld - The Movie* i Svensk Filmdatabas Rediger på Wikidata

* (da) *Spiceworld - The Movie* i Danmark Nationale Filminstitut Rediger på Wikidata

* (en) *Spiceworld - The Movie* på AllMovie Rediger på Wikidata

* (fr) *Spiceworld - The Movie* på Allociné Rediger på Wikidata

* (nl) *Spiceworld - The Movie* på MovieMeter Rediger på Wikidata

* (en) *Spiceworld - The Movie* på Turner Classic Movies Rediger på Wikidata

* (en) *Spiceworld - The Movie* på Rotten Tomatoes Rediger på Wikidata

* (en) *Spiceworld - The Movie* på Metacritic Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNF **·** BNF (data)
 |